
[bookmark: _Toc2628712]Nod, ffocws a phwrpas yr ymchwil
Y mater a oedd o ddiddordeb i ni yn yr ysgol oedd yr effaith a gafodd y ganmoliaeth ar blant yn yr ystafell ddosbarth. Y rheswm mae canmoliaeth yn ddiddordeb i mi yw oherwydd yn fy ysgol i mae polisi ymddygiad yn dibynnu'n drwm ar ganmol yr ymddygiad da ac rwyf wedi gweld strategaethau ymddygiad effeithiol iawn yn cael eu defnyddio gyda chanmoliaeth yn brif arf. Yn y dosbarth lle'r oeddwn yn addysgu, roedd canmoliaeth yn amlwg yn y rhan fwyaf o agweddau ar drefn ddyddiol y dosbarth. Gwelwyd canmoliaeth pan oedd y plant wedi ateb cwestiwn yn gywir neu pan oeddent wedi cael ateb ond heb gael yr ateb yn iawn. Roeddent yn cael eu canmol am eu hymgais i ateb gan fod hyn, yn marn yr athro ysgol, yn bwysicach. Fel grŵp, rydym hefyd wedi penderfynu edrych i mewn i ganmoliaeth yn yr ystafell ddosbarth gan ein bod wedi darganfod bod diffyg llenyddiaeth ar y pwnc hwn. Y mae erthygl a ysgrifenwyd gan Jenkins, Floress a Reinke (2015) yn cefnogi'r honiad hwn gan ei fod yn dweud, fy mod mwy na deugain mlwynedd o ymchwil ar y defnydd o ganmoliaeth athrawon yn yr ystafell ddosbarth, fod bylchau mawr yn y llenyddiaeth.

[bookmark: _GoBack]Y mae’r ysgolion ble rydym yn cynnal ein hymchwil yn wahanol iawn. Y mae dwy ysgol yn rhan o'r broses ymchwil, sef Ysgol A ac Ysgol B. Y mae ysgol A yn ysgol wledig ac mae 248 o ddisgyblion rhwng 3 ac 11 mlwydd oed ar y gofrestr, gan gynnwys 39 o blant oed meithrin. Daw tua 60% o'r disgyblion o gartrefi lle siaredir y Gymraeg fel iaith gyntaf. Y mae gan chwech ar hugain y cant o ddisgyblion anghenion dysgu ychwanegol, sy'n uwch na'r ffigur cenedlaethol, ac mae gan 10 disgybl ddatganiad o anghenion addysgol arbennig. Roedd 10 dosbarth o fewn yr ysgol gyda dwy uned anghenion addysgol arbennig. Sylwer bod 4.1% o’r ysgol yn cael prydau ysgol am ddim (ESTYN 2014).

[bookmark: _Toc2588276]Y mae Ysgol B yn ysgol gynradd arloesol yn Ne Cymru sydd gyda 520 o blant 3 i 11 mlwydd oed. Y mae’r ysgol yn adeilad newydd sbon a gafodd ei adeiladu yn 2017. Mae’r adeilad newydd wedi’i rannu’n ddwy lawr (ESTYN 2018). Penderfynais i a fy mhartneriaid y byddem yn edrych ar effaith canmol a’r gwahanol fathau o ganmoliaeth yn yr ysgol gan ei fod yn rhywbeth y gellir ei astudio ym mhob ystafell ddosbarth, felly, ein cwestiwn ymchwil ni yw ‘Sut y gallwn ni wella ymglymiad plant o fewn gwersi drwy ddefnyddio canmoliaeth ar lafar mewn ystafell ddosbarth CS?’. Byddwn yn gallu gweld y gwahanol effaith a gaiff canmoliaeth yn y ddwy ysgol gan eu bod mor wahanol. Y dosbarthiadau sy'n cael eu harsylwi yw dau ddosbarth blwyddyn 2 ac un dosbarth derbyn. Bydd yn ddiddorol gweld beth yw effaith y ganmoliaeth ar y ddau ddosbarth blwyddyn dau gan eu bod yn dod o ddwy ysgol gwbl wahanol o’r un oed. Bydd hefyd yn ddiddorol gweld yr effaith wahanol a gaiff canmoliaeth ar y ddau grŵp oedran gwahanol o’r un ysgol.
[bookmark: _Toc2628713]Adolygiad Llenyddiaeth

Er mwyn edrych ymhellach i mewn i'r maes hwn, defnyddiais lyfrau ac erthyglau a chylchgronau ar-lein. Dangosodd hyn i mi fod llawer o awduron sy'n cytuno â rhoi canmoliaeth yn yr ystafell ddosbarth ond mae yna eraill hefyd sydd wedi dod ar draws anfanteision.

Yn ôl Wright (2005), mae'n hawdd rhoi canmoliaeth ac mae’n cael ei werthfawrogi llawer gan y plant. Credir Wright (2005) ei bod yn bwysig iawn gwneud pwynt o ganmol plant gymaint o weithiau yn ystod y dydd ag sy'n bosib. Credir hefyd ei bod yn hawdd iawn syrthio i'r fagl o ddisgwyl ymddygiad ac ymdrech dda, ond efallai ei fod rhywbeth yr ydym yn ei gymryd yn ganiataol am fod yn hawdd wedi cymryd llawer o ymdrech i'r plentyn (Wright 2005). Darganfu astudiaeth Merrett a Wheldall (1993), lle'r oedd 1218 o athrawon yn cymryd rhan, nad oedd tri o bob deg athro oedd yn canmol ymddygiad da wrth iddynt gael eu harsylwi. 

I lawer o athrawon defnyddir canmoliaeth fel ymgais i ysgogi ac fel atgyfnerthiad cadarnhaol (Wright 2005), fodd bynnag mae Brophy (1981) yn tynnu sylw at y ffaith nad yw'n ymarferol defnyddio canmoliaeth fel dull atgyfnerthu systematig. Hyd yn oed pe bai athrawon yn gallu canmol plant unwaith bob 5 munud, byddai hynny'n meddwl bod y plentyn sy'n cael ei ganmol mewn cyfartaledd yn llai na hynny unwaith bob dwy awr (Brophy 1981). Fodd bynnag, mae Canter a Canter (1992:62) yn cefnogi'r defnydd o ganmoliaeth yn yr ystafell ddosbarth, ac yn credu bod ail-adrodd cadarnhaol yn allweddol i gymell myfyrwyr i lwyddo. Dywed Canter a Canter (1992:62)

“What is the easiest ways to motivate students? Praise. The most effective? Praise. What positive recognition can you give to your students at any time? Under all circumstances? Praise” (1992:62).

Pan fydd plentyn yn gwneud camgymeriad, ac yn parhau i wneud yr un camgymeriad, gall ddechrau colli hyder yn ei allu. Y mae Wright (2005) yn cytuno â hyn. Dywed mae’r cyfan sydd angen sylwi ar y newidiadau mewn hwyliau sy'n digwydd pan fod plentyn yn meddwl ei fod yn mynd i fethu a rhoi ychydig o eiriau o gefnogaeth i'r plenty. Yna, bydd y plentyn yn  gallu cwblhau'r dasg. Mae rhai plant yn fwy anghenus nag eraill ac efallai y bydd angen mwy o gefnogaeth arnynt i fynd allan o'r parth methu. Pan fod plentyn yn ddihyder yn ei hun neu gyda thasg benodol, gellir effeithio ar ei ymddygiad.  Unwaith eto, yn ôl Wright (2005), os yw plentyn yn cael trafferth neu'n teimlo na fydd yn gallu cwblhau'r dasg, efallai y bydd yn dangos ei deimladau fel ymosodedd, neu ymddygiad sy'n tynnu sylw. Y mae Dweck (1999) yn cytuno â barn Wrights (2005) ar ganmoliaeth ond hefyd yn gallu gweld yr anfanteision y tu ôl iddo. Y mae o'r farn bod canmoliaeth, o'i defnyddio'n gywir, yn offeryn pwerus sy'n gallu helpu myfyrwyr i gofleidio heriau deallusol, deall gwerth ymdrech a gall hefyd helpu plant i allu ymdrin â methu yn fwy effeithiol. Ond gall hefyd weld anfanteision. Gall canmoliaeth, os nad yw'n cael ei defnyddio'n gywir, gael effaith negyddol ar blentyn wrth iddyn nhw ddod yn ddibynnol ar farn pobl eraill. Ymchwilydd arall oedd ag amheuon ynglŷn â'r defnydd o ganmoliaeth yn yr ystafell ddosbarth yw Rowe (1974). Dangosodd ymchwil Rowe fod canmoliaeth yn gostwng hyder myfyrwyr wrth ateb cwestiynau ac yn lleihau nifer yr adegau y dewisodd y plant i ateb cwestiynau.  

Y mae'r rhan fwyaf o addysgwyr yn credu bod angen i blant fod mewn amgylcheddau cefnogol a chyfeillgar, ond mae ymchwil a wnaed gan Hitz a Driscoll (1989) yn dangos y gallai creu'r math hwnnw o amgylchedd fod yn fwy o anfantais i'r plant.  Y rheswm y mae'r rhan fwyaf o athrawon yn ei ganmol yw gwella perfformiad plentyn yn yr ysgol, ac er mwyn helpu eu hunan-barch, eu hymreolaeth, eu hunanddibyniaeth, eu cyflawniad a'u cymhelliant i ddysgu. Fodd bynnag, mae ymchwil Hitz a Driscoll (1989) yn dangos bod rhai o'r ffyrdd o ddefnyddio canmoliaeth yn cael effeithiau negyddol mewn rhai ardaloedd. Yn ôl Hodgman (2014), os nad oes gan athro/athrawes ddealltwriaeth sylfaenol o sut y gellir defnyddio canmoliaeth yn eang, y mae'n bosibl y gallai'r athro neu'r athrawes niweidio neu roi eu myfyrwyr dan anfantais yn anfwriadol.  Hefyd yn ôl Hodgman (2014) y mae'n ymddangos bod ymchwil yn cefnogi'r defnydd o ganmoliaeth yn yr ystafell ddosbarth, ond dim ond pan gaiff ei defnyddio mewn ffyrdd penodol. Mae Dweck (1999) yn egluro yn ei hymchwil, pan fyddwn yn canmol llwyddiant yn unig, bod methiant yn dod yn fwy personol ac yn mynd yn fwy anodd i'r plentyn ei brosesu. Y mae Dweck (1999) hefyd yn credu fod effeithiau negyddol canmol yn cael yr un effaith ar blant gallu uwch a gallu is.

Y mae Dweck (1999) yn egluro y dylai athrawon ganmol myfyrwyr mewn ffordd sy'n frwdfrydig, am eu strategaethau meddwl yn hytrach i nodweddion personol, sy’n nodweddion y gallai'r plentyn eu gweld fel pethau sydd allan o'u rheolaeth. Y mae dau fath gwahanol o ganmoliaeth, canmoliaeth y person a chanmoliaeth y broses. Yn yr ystafell ddosbarth, y mae Dweck (1999) yn blaenoriaethu'r ganmoliaeth y broses dros ganmoliaeth y person. Y mae canmoliaeth y person yn canolbwyntio ar y priodoleddau sy'n gysylltiedig â pherson penodol, lle mae canmoliaeth y broses yn canolbwyntio ar y gwaith a'r ymdrech sydd ey hangen i gwblhau'r dasg (Dweck 1999).

Yn ôl Hitz a Driscoll (1989), hyd yn oed os mae athro'n gallu canmol myfyrwyr yn systematig, y mae yna rywfaint o ymchwil o hyd sydd yn nodi bod canmoliaeth yn atgyfnerthi’r gwan. Nid oes gan bob plentyn ifanc ddiddordeb mewn plesio'r athro/athrawes, ac wrth i'r plant dyfu yn hŷn, y mae'r diddordeb mewn plesio'r athro/athrawes yn lleihau'n sylweddol (Hitz a Driscoll, 1989).  Serch hyn, dylid ystyried bod Kern a Clemens (2007) yn credu, er mwyn gallu cael ystafell ddosbarth effeithiol a chadarnhaol sydd â lefelau isel o ymddygiad aflonyddgar, bod defnyddio canmoliaeth yn aml yn ffactor pwysig. Y mae canmoliaeth wedi dangos effeithiau positif ar y rhai sy'n ei ennill a'r rhai sydd o'u cwmpas. I fod yn effeithiol, dylai canmoliaeth fod yn benodol ac yn ddisgrifiadol, yn ôl Hitz a Driscoll (1989).
[bookmark: _Toc2628714]Methodoleg
Yn ystod yr adran hon, byddwn yn trafod y dulliau gwahanol o ymchwil yr ydym yn bwriadu eu defnyddio, eu manteision a'u hanfanteision a hefyd yr heriau y byddwn yn eu hwynebu ar hyd y ffordd. Y tri prif ddull ymchwil yr ydym wedi penderfynu eu defnyddio bydd arsylwad gwers, adroddiad ysgrifenedig o'r hyn sy'n digwydd, cyfweliadau lled-strwythuredig, a grŵp ffocws.
Un o'r prif ddulliau rydyn ni wedi penderfynu i’w ddefnyddio i gasglu data yw'r astudiaeth o'r wers, sy'n fath o ymchwil gweithredu, sydd, yn ôl Dudley (2014), yn canolbwyntio ar ddatblygu gwybodaeth ymarfer athrawon. Y mae ymchwil gweithredol yn ymwneud ag ymchwil sy'n canolbwyntio ar arfer ac yn rhoi llais i ymarferwyr (Carr a Kemmis 1986, Grundy 1987).  

Wrth i ni arsylwi'r wers, rydym yn bwriadu ysgrifennu cofnod ysgrifenedig o'r hyn sy'n digwydd. Yn ôl Wragg (2013) rhai o'r manteision o ddefnyddio cyfrif ysgrifenedig yw bod cyfrifon ysgrifenedig yn darparu ymchwilydd â chyfrif uniongyrchol; eu bod yn ddefnydd pwprpasol o'n hamser, ac y bydd y canlyniadau ar gael i'w trafod yn syth ar ôl y wers. Y mae Wilson (2013) yn cytuno â'r manteision hyn ond y mae hefyd yn ychwanegu bod adroddiad ysgrifenedig yn nodi bod gan yr arsylwr olwg llawn o'r ystafell ddosbarth wrth wneud cyfrif ysgrifenedig ac yn gallu amsugno'r teimlad o fewn yr amgylchedd. Fodd bynnag, y mae Wragg (2013) a Wilson (2013) hefyd yn dod ar draws rhai anfanteision. Mae rhai o'r anfanteision hyn yn cynnwys bod rhaid i'r arsylwr ddewis pa rannau o'r wers y maent yn mynd i wneud nodyn ohonynt, gallai hyn arwain at gyfrif arwynebol neu annibynadwy. Yn ogystal â hyn, pan fydd ymchwilydd yn gwneud nodiadau ar wers, nid oes unrhyw siawns o weld rhywbeth yr eildro. Gallai hyn olygu nad yw rhywbeth yn cael ei sylwi. Anfantais arall yw y gallai presenoldeb yr arsylwr yn ystod y wers effeithio ar ymddygiad y plant yn y dosbarth ac efallai na fyddai hyn yn arwain at ymchwil fanwl gywir (Wragg a Wilson, 2013).

Ar ddiwedd y wers arsylwi, byddwn yn galw sampl o blant at ei gilydd am gyfweliad lled-strwythuredig. Byddwn ni yn cyfweld sampl bach o'r dosbarth, oll o wahanol alluoedd ac yn gofyn cwestiynau penagored iddynt lle rydym yn gallu casglu gwybodaeth am ein pwnc ymchwil. Mewn cyfweliad lled-strwythuredig, y mae'r ymchwilydd yn gofyn sawl cwestiwn, ond wedyn, er bod y cyfweliad yn mynd i gael rhywfaint o strwythur, gallwn holi cwestiynau dilynol hynny gyda chwestiynau eraill sy'n holi am atebion mwy manwl wrth y plant (Mertler 2014).

Y rheswm yr ydym wedi dewis y dull cyfweliad lled-strwythuredig yw oherwydd nad oeddem am gyfyngu ar yr atebion a gawsom gan y plant ond nid oeddem ychwaith am iddynt gael dim strwythur o gwbl i'w hatebion. Rydym wedi dewis i ddefnyddio cwestiynau byr sy'n cyrraedd y pwynt, gan fod Johnson (2008) a Schwalbach (2003) yn credu wrth gasglu data ansoddol, mai'r ffordd orau o gynnal cyfweliadau yw drwy ddilyn fformat lled-strwythuredig. Wrth ddatblygu cwestiynau cyfweliad, y peth gorau yw i gadw eich cwestiynau'n gryno, yn glir ac wedi'i nodi mewn iaith syml er mwyn gwneud yn siŵr bod y plant yn deall yr hyn yr ydym yn gofyn iddynt.

Y mae'n bwysig i ni ein bod yn dewis sampl o blant a fydd yn gallu rhoi'r canlyniadau gorau, mwyaf cywir i ni sy'n cynrychioli'r dosbarth cyfan yn dda. Cefnogir hyn gan Cohen, Manion a Morrison (2007) sy'n credu bod ansawdd darn o ymchwil yn sefyll neu'n syrthio gan ba mor briodol yw'r fethodoleg a chyfaddasrwydd y strategaethau samplu sydd wedi'i fabwysiadu. Unwaith eto, yn ôl Cohen, Manion a Morrison (2007) y mae'n rhaid i ymchwilwyr wneud penderfyniadau am y sampl y maent yn mynd i'w ddefnyddio yn gynnar yn yr ymchwil. Y ffactorau y mae angen eu hystyried yw costau, amser a hygyrchedd. Pan fyddwn yn cymhwyso'r ffactorau hyn i'r ystafell ddosbarth, yr hyn sy'n bwysig yw nad ydym yn cymryd unrhyw beth sydd o bwys allan o'r diwrnod ysgol pan fyddwn yn cyfweld â'r plant. Er mwyn cael cynrychiolaeth dda o farn gwahanol blant yn yr ystafell ddosbarth, rydym wedi penderfynu cynnwys plentyn o bob grŵp gwahanol yn yr ystafell ddosbarth. Un plentyn sy'n fwy galluog a thalentog, un o'r grŵp canol ac un o'r grŵp is. Bydd y plant hyn wedyn yn ein grŵp ffocws, yn ôl awgrymiadau Walliman (2011). 

Er mwyn cymryd nodiadau o'r cyfweliad, rydym wedi penderfynu recordio'r broses. Rydym wedi penderfynu tapio’r cyfweliad oherwydd y llu o wahanol fanteision. Y mae Wilson (2013) yn credu bod y rhain yn cynnwys y gallu i ailchwarae'r tâp sawl gwaith er mwyn i'r canlyniadau gael eu trafod. Y manteision eraill yw eich bod yn annhebygol o fethu unrhyw beth neu'n anwybyddu sylw sydd wedi cael ei ddweud gan eich bod yn gallu chwarae'r cyfweliad yn ôl. Wedi dweud hyn, mae rhai anfanteision dapio cyfweliad. Y mae Wilson (2013) yn honni, pan fyddwch yn tapio’r cyfweliad, nad ydych yn gallu darllen mynegiant corf y plentyn, oherwydd gall mynegiant arwynebol roi beth mae’r plant yn ceisio dweud mewn cyd-destun hollol wahanol. Y mae'n bosib nad yw'r recordydd sain yn pigo'r cyfweliad i gyd oherwydd gwahanol ffactorau, er enghraifft, tywydd y tu allan, neu bobl eraill yn siarad pan rydych chi yn yr ystafell. Yn ogystal ai dadansoddi ac ysgrifennu trawsgrifiad o'r cyfweliad gymryd llawer o amser. Y mae Wrag (2013) yn cytuno â'r manteision a'r anfanteision hyn.

Byddwn yn defnyddio graddfa Leuven sydd yn galluogi i ni ganolbwyntio ar y graddau y mae disgyblion yn gweithredu i’w galluoedd llawn. Yn benodol, mae’r raddfa yn cyfeirio at: A yw’r plentyn yn canolbwyntio? A yw’r plentyn yn ymgysylltu? A yw’r plenty yn ddangos diddordeb mewn amrywiol weithgareddau? Gall mesur lles a chyfranogiad plentyn hefyd rymuso athrawon ac ymarferwyr egnïol. Gwelir Atodiad 4.

Defnyddir hefyd, ddull adfyfyrio Gibbs (1988). Rydym wedi creu tabl adfyfyrio sydd yn amlygu chwe cham, disgrifiad o’r hyn ddigwyddodd, teimladau’r disgyblion, gwerthusiad, casgliad a chynllun gweithredu. Bydd hyn yn bwydo ein harfer addysgu ein hunain yn ogystal gwaith ymchwil pellach. Gweler Atodiad 1, 2 a 3.
[bookmark: _Toc2588278][bookmark: _Toc2628715]Materion Moesegol
Er mwyn gwneud yn siŵr bod y traethawd ymchwil hwn yn cwrdd ag argymhellion BERA (2018) a PCYDDS (2017- 2020), byddwn yn gwneud sawl peth er mwyn sicrhau anhysbysrwydd. Byddwn yn astudio ac adfyfyrio gwersi yn defnyddio dull Peter Dudley (2014). Wrth gynnal yr ymchwil hon, bydd gorff yr ymchwil bydd arsylwadau dosbarth, yno bydd un o’r tri athrawes yn addysgu’r wers a’r dau arall yn chwblhau taflen arsylwi lle byddwn yn canolbwyntio ar y defnydd o ganmoliaeth ac ymglymiad y disgyblion o fewn y wers.
Byddwn hefyd yn cynnal cyfweliad lled-strwythuredig â phlant penodol, lle byddwn yn gofyn cwestiynau penodol. Wrth i ni ofyn cwestiynau i'r plant, byddwn yn sicrhau eu bod yn gwestiynau penagored er mwyn sicrhau nad ydynt yn rhoi ateb y gallem fod wedi'i awgrymu. 
Tra’n bod ni’n cynnal y cyfweliad lled-strwythuredig gyda'r plant, byddwn ni’n recordio'r sgwrs er mwyn cael cofnod o'r hyn a ddywedwyd. Bydd y recordiad yn cael ei gadw ar fy nghyfrifiadur personol sydd wedi'i ddiogelu â chyfrinair. Y mae angen i ni hefyd sicrhau ein bod yn gwrando ar llais y disgyblion. Cyn i ni ddechrau'r cyfweliad, byddwn gofyn i'r plant am eu caniatâd i'w cofnodi a rhoi gwybod iddynt eu bod ar unrhyw adeg yn dymuno gadael y cyfweliad eu bod yn gallu pwyntio at yr wyneb trist a fydd ar y bwrdd (BERA 2018 a PCYDDS 2017- 2020).  Bydd pob nodyn a wnawn ar ddarn o bapur yn cael ei gadw mewn ffeil a fydd mewn drôr ac a gaiff ei gloi i wneud yn siŵr nad oes gan neb arall fynediad at y wybodaeth honno.
Byddwn yn defnyddio grŵp ffocws gan sicrhau ei fod yn addas ar gyfer oedran y disgyblion ac ar gyfer pwrpas ateb y cwestiwn ymchwil. Byddwn ni’n recordio'r grŵp ffocws er mwyn canolbwyntio ar ymatebion y disgyblion ac ni fydd y recordiad yn cael ei gadw ar y ddyfais ond yn cael ei storio ar y ‘cwmwl digidol’ gyda chyfrinair er mwyn sicrhau cyfrinachedd. Dywed Cohen, Manion a Morrison (2017), wrth ddefnyddio dull grŵp ffocws ei fod yn bwysig cynllunio cwestiynau gofalus sydd yn ysgogi trafodaeth sydd yn ateb y cwestiwn ymchwil. Ychwanega bod angen sicrhau nad yw cwestiynau ddim yn ymyrryd yn bersonol ac yn dilyn canllawiau moesegol y Brifysgol, sef Cod Ymarfer Moeseg ac Integredd Ymchwil, PCYDDS (2017 i 2020) a BERA (2018).
[bookmark: _Toc2588279][bookmark: _Toc2628716]Astudiaeth Gwers 1: Canlyniadau a Dadansoddiad
Roedd yr dosbarth hwn yn cynnwys 21 o blant blwyddyn 2. Nod y wers oedd i fesur eitemau gan ddefnyddio centimetrau. Dechreuodd y wers gyda chyflwyniad 15 munud lle'r oeddwn yn cyflwyno'r cysyniad o gentimedrau i'r plant ac yn eu cwestiynu nhw ar sut i fesur gwahanol eitemau yn yr ystafell ddosbarth gan ddefnyddio prennau mesur. Roedd y plant yn cael eu herio ar y carped i allu mesur eitemau gwahanol wrth weithio mewn parau.

O fewn y dosbarth roedd 4 grŵp yn gweithio ar lefelau o fewn Mathemateg: Grŵp 1, 2, 3 a 4.  Roedd Grŵp 1, sydd yn cael eu hystyried yn grŵp sydd angen y gefnogaeth fwyaf, yn gwneud tasg lle'r oedd rhaid iddyn nhw ddefnyddio toes i ddod o hyd i wahanol hyd mewn centimetrau a oedd wedi'u nodi ar daflen waith. Er mwyn gwneud nodyn o'r gwaith roedden nhw wedi'i wneud fe wnes i gymryd llun o'u gwaith gydag iPad. Drwy wneud y dasg hon, roedd y plant yn dysgu i arbrofi, gyda brofi a methu (trial and error). Roedd grŵp 2 yn defnyddio'r iPads i ddarllen mesuriad ar y sgrin a defnyddio'r pren mesur rhyngweithiol i fesur yr eitem. Drwy wneud hyn, roedd rhaid i'r plant wneud cysylltiadau a dewis yr ateb cywir. Roedd Grŵp 3 yn defnyddio pegiau sain i wrando ar fesuriadau yr oeddwn wedi'u cofnodi ar y pegiau sain yn flaenorol, ac roedd yn rhaid iddyn nhw, wedyn, dynnu'r mesuriad priodol o fewn tabl. Drwy wneud y dasg hon, roedd yn rhaid i Grŵp 3 wneud cysylltiadau i'r hyn oedd yn cael ei ddweud ar lafar i'r hyn yr oeddent yn ei ysgrifennu i lawr gan ddefnyddio tabl a phren mesur. Roedd y grŵp hwn yn gweithio gydag athrawes gefnogi. Grŵp 4, sydd yn cael eu hystyried i fod yn fwy abl a thalentog mewn Mathemateg, oedd y grŵp ffocws ar gyfer y wers hon. Eu tasg oedd dyfalu pa mor hir oedd gwrthrychau gwahanol yn yr ystafell ddosbarth, ac yna mesur y gwrthrychau i wirio pa mor agos oeddent at eu dyfaliad. Y dasg nesaf roedd yn rhaid i Grŵp 4 ei wneud oedd adnabod y gwrthrych hiraf a'r gwrthrych byrraf a datrys yr amrediad rhwng y ddau.  Y prif sgil a ddefnyddia grŵp hwn oedd amcangyfrif.

O adfyfyrio, roeddwn yn hapus â'r ffordd yr aeth y wers ar y cyfan. Wedi dweud hynny, roedd rhai agweddau y gallwn wella. Er fy mod yn canmol y plant a oedd yn rhoi atebion cywir, neu'n ceisio ateb cwestiynau yn unigol yn ystod y cyflwyniad, pe bawn wedi rhoi'r plant mewn grwpiau i weithio ar weithgaredd ymarferol, gallwn ganmol y grŵp cyfan a byddai hynny'n golygu bod y dosbarth cyfan wedi cael eu canmol am y gwaith yr oeddent wedi ei wneud cyn symud ymlaen i'r brif dasg. Gallai hyn, o bosib fod wedi gwella hyder y plant cyn dechrau'r brif dasg.

Gwelliant arall y gellid ei wneud oedd egluro'r tasgau i'r plant yn fanwl ar y carped ar ôl y cyflwyniad, yn lle egluro'r dasg yn gryno ac yna gorfod mynd o amgylch pob grŵp i egluro'r dasg yn llwyr er mwyn gwneud yn siŵr eu bod yn deall. Drwy wneud hyn, byddai fy rheolaeth dosbarth wedi bod yn well gan y byddwn wedi gallu siarad â phob grŵp mewn ffordd gosteg a heb orfod siarad dros weddill y dosbarth. Byddai hyn yn helpu gweddill y plant i ddeall, a byddai'n arbed amser yn ystod y wers.  Am fy mod i'n brysur yn siarad â phob grŵp yn unigol, fe ofynnodd i'r plant beidio â tharfu arna i am y 10 munud nesaf, ac os oedd ganddyn nhw unrhyw gwestiynau am y gwaith, i ofyn i dri ffrind cyn gofyn i fi. Roedd hyn yn golygu nad oedd y plant a oedd yn awyddus i ddangos y gwaith roedden nhw wedi'i wneud ar ddechrau'r wers yn cael y ganmoliaeth a'r sicrwydd yr oeddent am gael wrthyf i, ac oherwydd hyn nid oedd rhai yn hyderus i barhau i weithio, ac arosasant nes i mi wirio eu gwaith. Roedd hyn yn golygu bod ganddynt lai o amser ar y dasg. Cyfle arall lle collais i’r cyfle i ganmol y plant oedd ar ddiwedd y wers. Yn ystod y diweddglo, fe ddylwn i ddangos y gwaith gwahanol a oedd wedi'i gwblhau drwy gydol y wers, gan ganmol y plant am eu hymdrechion. Byddai hyn yn gwneud i'r plant deimlo'n falch o’u hunain a'r gwaith roedden nhw wedi'i wneud, a hefyd yn helpu plant eraill nad oedd yn deall y gwaith yn iawn i wybod beth i wneud i wella yn ystod y wers nesaf.

Drwy wneud y wers hon, dysgais i a'm cyd-ymchwilwyr lawer am y technegau ymchwil yr oeddem yn eu defnyddio. Ar ôl trafod ein canlyniadau, canfuom y gallwn fod wedi addasu ein dulliau ymchwil. Penderfynon ni y bydden ni'n gallu ffilmio'r wers, ar ôl cael caniatâd rhieni'r plant, er mwyn gallu ei gwylio'n ôl a chanolbwyntio ar ein plant targed bob tro y byddwn ni'n ei gwylio'n ôl. Roeddem hefyd o'r farn bod arsylwi'r tri phlentyn gwahanol yn ystod y wers ar adegau penodol, a sgorio eu hymglymiad yn ein hatal rhag canolbwyntio ar y plant ar wahân. Oherwydd hyn, fe benderfynon ni ganolbwyntio ar y tri phlentyn ar adegau gwahanol drwy gydol y gwersi arsylwad nesaf, byddai hyn yn golygu bod y plant yn cael sylw llawn ar adegau gwahanol ac nad oedden ni’n rhannu ein sylw rhwng y tri.
Gweler isod y tabl a ddefnyddiwyd i fesur ymglymiad y plant yn y wers. Er mwyn deall y tabl, gwelir graddfa Lueven (Atodiad 4).

Roedd y cyfweliad hwn yn arbennig o ddiddorol oherwydd bod ymatebion y plant yn annisgwyl. Gofynnwyd iddynt a oeddent yn mwynhau cael eu canmol gan yr athro, a oedd well ganddynt gael eu derbyn ar lafar, neu a oeddent yn dewis cael gwobr pan oeddent yn gwneud gwaith da.  Dywedodd y plant yn ystod y cyfweliad eu bod yn hoff iawn o gael eu canmol ar lafar gan yr athro gan fod hynny'n gwneud iddynt teimlo’n dda, a'i fod yn rhoi'r hyder iddynt barhau gyda’r gwaith os oeddent yn cael yr ateb yn gywir ac yn cael canmoliaeth gan yr athro. Yna, gofynnwyd iddynt beth oedd orau ganddynt, cael eu canmol ar lafar gan yr athro neu i gael gwobr am waith da. Ar ôl derbyn ychydig o eiliadau i feddwl, dywedodd plentyn A fod gwell ganddi pan oedd yr athro yn ei chanmol ar lafar, oherwydd pan ddywedai’r athrawes 'da iawn' y byddai hi wedyn yn egluro i blentyn A beth oedd plentyn A wedi'i wneud yn dda. Roedd hynny wedi gwneud i blentyn A deimlo’n dda am ei hunan. Ond yna hefyd, pan mae plentyn A yn cael sticer, yn mynd adref ac yn cael ei holi am beth oedd y sticer am, mae plentyn A yn cofio eto ac yn teimlo'nfalch eilwaith. Fe wnaethon ni ddod â'r cyfweliad i ben gyda'r plant yn cytuno eu bod nhw'n hoffi derbyn gwobr, ond maen nhw hefyd yn hoffi cael gwybod beth maen nhw wedi'i wneud yn dda oherwydd ei fod yn eu helpu i ddysgu. I weld y cwestiynau a ddefnyddion ni yn ystod y cyfweliad, gweler Atodiad 5.

Roedd y dosbarth hwn yn cynnwys 32 o blant Derbyn. Nod y wers oedd canfod gwahanol lythrennau oedd yn ffurfio geiriau, gan ddefnyddio'r dull tric a chlic. Yn y wers, roedd y grŵp ffocws yn cylchredeg yn gyson, wrth i un plentyn orffen y dasg, byddai rhywun arall yn dod i'w wneud. Roedd y dasg yn golygu lleoli blodau gwahanol y tu allan, oedd â gwahanol lythrennau arnynt, a defnyddio'r llythrennau hynny i ffurfio geiriau.
Drwy wneud y gweithgaredd hwn, roedd y plant yn meddwl yn annibynnol pan ofynnwyd iddynt sut i ffurfio gair, yn dysgu wrth wneud camgymeriadau ac yn dysgu yn yr awyr agored. Roedd y plant hefyd yn defnyddio gwybodaeth flaenorol o ffurfio geiriau a llythrennau i gwblhau'r dasg. Er bod un grŵp yn gwneud tasg ffocws, roedd dau grŵp arall yn gwneud y tasgau cyfoethogi. Roedd y dasg gyfoethogi gyntaf yn cynnwys torri siâp allan ar ddarn o bapur a'i sticio at ei gilydd i ffurfio cennin. Roedd gofynion y dasg yn y golygu bod  y plant yn defnyddio sgiliau modelu gan y bydden nhw'n copïo'r hyn mae'r athro cyfoethogi yn ei wneud, a hefyd yn defnyddio'u sgiliau echddygol manwl wrth dorri gyda siswrn. Y dasg gyfoethogi arall yr oedd y plant yn ei gwneud yn ystod y wers oedd defnyddio eu sgiliau echddygol bras i greu dawns werin. Wrth wneud y dasg hon, roedd rhaid i’r plant ddefnyddio gwahanol rhannau o’r corff, gweithio mewn grŵp i gasglu syniadau cysylltu symudiadau gyda chyfarwyddiadau. Hefyd, roedd angen i'r plant ddefnyddio eu sgiliau rhifedd i gyfrif odlau'r ddawns.

Roedd rhai agweddau ar y wers hon lle gellid wedi gwellhau. Un o'r ffyrdd y gallai ymchwilydd dau wella'r wers oedd drwy wneud gweithgaredd poethi er mwyn helpu rheolaeth dosbarth yn ystod y cyflwyniad.  Byddaf wneud gweithgaredd poethi wedi galleogu i Ymchwilydd 2 i ddefnyddio mwy o strategaethau canmol. Maes arall lle gallai ymchwilydd 2 wella'r wers oedd yn ystod y cyflwyniad pan ddywedodd wrth y plant pa dasgau yr oeddent am eu gwneud, ond nid oedd yn atgoffa'r plant y dylai'r adnoddau sy'n perthyn i ardaloedd o fewn yr ystafell ddosbarth aros yn yr ardal honno a pheidio â chael ei gario o amgylch y dosbarth. Byddai hyn yn golygu bod ymchwilydd ddau yn gwella ei rheolaeth dosbarth a byddai'n lleihau faint o amser y byddai'n ei gymryd i dacluso ar ddiwedd y wers. Maes arall gallaf ymchwilydd dau wedi gwella oedd amser taclus. Yn ystod amser tacluso, gallaf wedi cyfri lawr o 10 yn hytrach i ddefnyddio bom oherwydd wnaeth hyn cynhyrfi’r plant ar gyfer y diweddglo.
Rydym wedi dysgu o'r profiad hwn bod canolbwyntio ar un plentyn ar wahanol adegau drwy gydol y wers yn well opsiwn i ni. Drwy wneud hyn, roeddem yn gallu canolbwyntio'n llwyr ar yr un plentyn hwnnw ar ei adeg benodol, ac roeddem yn gallu casglu tystiolaeth fwy cywir.
Gweler isod dabl sydd yn dilyn trefn Lueven, sy'n dangos ymglymiad disgyblion yn y wers. Rydym wedi canolbwyntio ar blentyn gwahanol bob pum munud.

Yn ystod y cyfweliad, roedd y plant yn ofnus i ateb ac yn arbennig o swil. Dydw i ddim yn credu eu bod nhw wedi deall y cwestiynau yr oedden ni’n gofyn iddynt. Roeddent yn petruso cyn rhoi atebion pendant ac roeddent yn ymateb drwy ysgwyd neu nodio eu pen. Nid oedd y plant yn hollol siŵr beth yr oeddem yn gofyn iddynt ac felly’n edrych fel petaent yn ceisio cynnig atebion yr oedden ni am eu clywed. Teimlwn ein bod yn arwain y cyfweliad yn ormodol ac nad oedd hyn yn gynrychioliad cywir o sut mae'r plant yn teimlo'n wirioneddol. Ar ôl cloi'r cyfweliad, sylweddolwyd y dylem wedi addasu'r cwestiynau ymhellach i gyfateb gydag oedran y plant, roedd y cwestiynau'n rhy ddatblygedig ar gyfer eu hoedran. (Atodiad 5) 

[bookmark: _Toc2588283][bookmark: _Toc2628720]Astudiaeth Gwers 3: Canlyniadau a Dadansoddiad
Yn y dosbarth hwn roedd 33 blant yn blwyddyn dau. Nod y wers oedd i ddefnyddio idiomau’n gywir mewn brawddeg. Roedd y grŵp ffocws yn ysgrifennu brawddegau a oedd yn cynnwys idiomau gwahanol. Wrth wneud y dasg hon, roedd y sgiliau yr oeddent yn eu defnyddio yn cynnwys gwneud cysylltiadau rhwng yr adnoddau a oedd yn cael eu defnyddio a'r gwaith yr oedd rhaid iddynt ei wneud. Roeddent hefyd yn dilyn cyfarwyddiadau'r athrawes. Cafwyd adegau yn ystod y dasg lle'r oedd yn rhaid i'r plant feddwl yn annibynnol ac roedd angen iddyn nhw adeiladu ar y wybodaeth a ddysgwyd yn flaenorol.  Roedd y plant oedd yn gwneud y gweithgareddau cyfoethogi allan yn yr Hafan yn defnyddio HWB i greu brawddegau gwahanol gan ddefnyddio idiomau a chreu llun i gyd-fynd â phob brawddeg. Wrth wneud y dasg hon, mae'r sgiliau maen nhw'n eu defnyddio yn cynnwys meddwl yn annibynnol, defnyddio TGCH, a hefyd adeiladu ar wybodaeth maen nhw wedi'i ddysgu o'r blaen. Ar ddiwedd y wers, yn ystod y diweddglo, aeth ymchwilydd tri dros y meini prawf llwyddiant, a gofyn i'r plant a oedden nhw'n meddwl eu bod wedi bod yn llwyddiannus a chwrdd a’r meini prawf llwyddiant neu beidio. Roedd hyn yn gyfle i'r plant feddwl am yr hyn roedden nhw wedi'i wneud o fewn y wers a deall a oedd angen iddyn nhw wella ar unrhyw agweddau o’r wers. Yna, derbyniodd ymchwilydd tri'r plant ganmoliaeth gan yr athro am a oedd yn ymateb i'w chwestiynau.

Er mwyn gwella'r wers hon, y mae rhai pethau y gallai ymchwilydd tri fod wedi galli eu gwneud yn wahanol. Gan oherwydd bod disgyblion ymchwilydd tri yn bywiog yn y dosbarth, dylid eu ei hatgoffa'n aml o reolau'r ystafell ddosbarth. Oherwydd hyn, nid oedd y plant a oedd yn gwrando, yn dilyn y rheolau ac yn cwblhau eu gwaith yn derbyn sylw drwy gydol y wers. Er mwyn gwella'r wers, gallai ymchwilydd tri wneud enghraifft dda allan o'r plant a oedd yn gwrando a chanmol eu hymdrechion yn y dosbarth. Efallai y byddai hyn yn gwneud i’r plant sydd ddim yn dilyn rheolau'r dosbarth i ailfeddwl a’u hysgogi wella eu hymddygiad a'u hymglymiad yn y dosbarth. Hefyd, roedd rhai adegau yn ystod y cyflwyniad i'r wers lle'r oedd ymchwilydd 3 yn defnyddio'r system siartiau yr oedd ganddynt yn y dosbarth i symud peg i lawr os oedd y plant yn dangos ymddygiad gwael ac i fyny os oeddent yn dda. Roedd llawer o'r plant nad oeddent yn gwrando yn ystod y cyflwyniad yn symud i lawr ar y siart peg ond roedd y plant a oedd yn gwrando yn cael eu diysturru braidd. Roeddent yn dilyn y rheolau ond nid yn codi, mwy na thebyg am fod sylw'r ymchwilydd tri ar y plant nad oeddent yn gwrando.

Ar gyfer y sylw olaf, defnyddion ni dechneg wahanol wrth arsylwi'r plant. Penderfynon ni arsylwi pob plentyn bob pum munud ac nid pob un o'r tri phlentyn bob 15 munud. Gweithiodd hyn yn dda ar gyfer y wers olaf wrth i bob plentyn gael sylw unigol a chafwyd canlyniadau gwell a mwy cywir. Oherwydd hyn, penderfynwyd defnyddio'r un dechneg arsylwi eto, a oedd i'w weld yn gweithio’n cystal.








Gwelir isod dabl, sydd yn dilyn trefn Lueven, i ddangos ymglymiad y plant ffocws yn y dosbarth wrth i ni eu harsylwi nhw. 

Yn ystod y cyfweliad gyda’r plant dan sylw, roedd yr atebion a gawsom yn eithaf gwahanol i atebion Gwers 1. Gofynnwyd yr un cwestiynau, a'r prif rai oedd "Ydych chi'n hoffi pan fydd yr athrawes yn dweud 'da iawn'?" ac "A ydy ên well gennych pan fydd yr athrawes yn dweud 'da iawn' neu pan fyddwch chi'n cael gwobrau?”.
Roedd rhai o'r atebion a gawsom gan y dosbarth hwn mewn ysgol drefol yn wahanol i'r atebion a gawsom gan yr ysgol wledig. Yr adborth a geir o’r cwestiwn cyntaf, ynghylch a canmoliaeth ar lafar oedd eu bod yn hoffi cael gwybod eu bod wedi gwneud gwaith da, oherwydd mae'n gwneud iddynt deimlo da eu bod nhw wedi gwneud gwaith da. Yn y prif gwestiwn arall, ynghylch canmoliaeth neu wobrau, daeth y plant i'r casgliad bod yn well ganddynt gael gwobrau pan fyddant wedi gwneud gwaith da (Atodiad 5).
[bookmark: _Toc2588285][bookmark: _Toc2628722]Trafodaeth o’r Canlyniadau
Y prif beth a welsom wrth wneud yr ymchwil hwn oedd nad oedd canmoliaeth lafar yn cael effaith negyddol ar y plant. Nid oedd un plentyn wedi dweud nad oedd yn hoffi cael gwybod pryd yr oedd wedi gwneud rhywbeth yn dda neu wedi dangos ymddygiad a oedd wedi awgrymu fel arall. Er bod ymchwil wedi'i Hitz a Driscoll (1989) yn ddangos y gall canmoliaeth weithiau gael effaith negyddol ar blant yr ystafell ddosbarth, ni wnaethom weld unrhyw dystiolaeth o'r effeithiau negyddol yn ystod ein hymchwil. Wedi dweud hyn, tybed a fyddai astudio disgybl ad ADY wedi gwneud gwahaniaeth i’n canlyniadau. I’r wrthwynebus, y mae Cavanaugh (2013) yn credo disgyblion o dderbyn camoliaeth yn elwa pan fod athrawon yn gynnydd neu'n cynnal cyfraddau canmol uchel. Y mae'n credu bod canmoliaeth yn gwella'r safon academaidd ac anwirfoddol o ddisgyblion sy'n cyflawni'n uchel, yn ogystol a safon acedmaidd y plant sydd mewn perygl o fethu yn yr ysgol neu sydd ag anableddau ymddygiadol neu emosiynol (Cavanaugh, 2013).

Peth arall a ddysgon ni o'r arsylwadau gwersi a'r cyfweliadau lled strwythuredig oedd y byddent yn hoffi cael canmoliaeth lafar a gwobr fel nodyn atgoffa gweledol o'r hyn y maent wedi ei wneud yn dda, ond os rhoddir rhaid dewis, byddai'r plant o ysgol A yn hoffi cael adborth llafar tra bod y plant yn ysgol B yn dewis cael gwobrwyon. Dywedodd y plant yn yng ngrŵp ffocws ysgol A eu bod yn hoffi cael eu canmol ar lafar oherwydd gellir dweud wrthynt sut y maent wedi gwneud rhywbeth yn dda ac mae hynny'n gwella eu hyder wrth wneud y dasg. Yn ôl y llenyddiaeth, mae Ferguson (2013) yn credu bod y ganmoliaeth benodol, fwyaf effeithiol yn canolbwyntio ar ymdrech ac adborth disgrifiadol. Ond, er bod ymchwilwyr yn cytuno bod angen manylion er mwyn defnyddio canmoliaeth fel ffordd o atgyfnerthu effeithiol, canfu Bromphy (1981) fod athrawon ond yn rhoi digon o fanylder i tua phump y cant o’u sylwadau canmol.  

O fewn y strategaethau a ddefnyddiwyd i gasglu'r dystiolaeth oedd ei hangen i ateb y cwestiwn, roedd rhai cyfyngiadau. Roedd y cyfweliad lled-strwythuredig yn ffordd dda o gasglu data gan y plant ond fe wnaethon ni ganfod ei bod yn hawdd i'r plant ddarllen iaith y corff a rhoi'r atebion roedden ni eu heisiau ac nid sut roedden nhw'n teimlo mewn gwirionedd. Y mae Bamaeeroo a Shokrpou (2017) yn cefnogi hyn gan eu bod yn dweud bod iaith corff athrawon yn aml yn gallu dweud mwy na geiriau. Gwelsom hefyd nad oedd yn cynrychioli'r dosbarth yn gywir gan y gallai fod gan blant eraill safbwyntiau gwahanol. Un fantais i'r dechneg hon y gwnaethom ddod o hyd iddi oedd bod y plant yn gallu siarad yn llawrydd a'i bod yn cael ei harwain gan y plant.
Roeddem yn teimlo bod yr astudiaeth o wersi hefyd yn strategaeth dda i gasglu data ond bod rhai anfanteision hefyd. Teimlwn, pan oedd rhywun dieithur yn bressennol yn yr ystafell gyda'r plant, nad oeddent bob amser yn ymddwyn yn yr un ffordd ag y byddent yn ei wneud pe na baent yn cael eu harsylwi. Ond, â'r plant wedi ymlacio, ac wedi dod i arfer â'n presenoldeb yn yr ystafell ddosbarth, teimlwn eu bod yn ymddwyn yn ddigon hynaws er mwyn i ni ganfod canlyniadau cywir.

Ar y cyfan, teimlaf fod yr wybodaeth a gasglwyd drwy gydol y traethawd ymchwil hwn wedi bod yn llwyddiannus. Derbyniaf ein bod wedi dod ar draws rhai problemau ar hyd y ffordd, ond ar y cyfan teimlaf ein bod ni wedi gallu ateb ein cwestiwn ymchwil gyda'r wybodaeth a ganfwyd. Drwy gydol yr ymchwil, defnyddiom ddau ddull ymchwil gwahanol yn bennaf, Sef yr astudiaeth o wersi a'r cyfweliad lled strwythuredig. Canfuom fod yr astudiaeth o'r gwersi yn strategaeth dda ar gyfer casglu tystiolaeth. Canfuom fod gweld y plant yn eu hamgylchedd eu hunain yn dylanwadu ar yr ymchwil ac yn golygu y gallem gasglu tystiolaeth sylfaenol. O'm profiad i fy hun yn fy arsylwadau, canfûm nad oedd y plant yn ymddwyn fel y byddent fel arfer yn ystod y wers, a gallai hyn fod wedi cael effaith ar ein canfyddiadau. Cefnogir hyn gan Dubus (1979) sy'n gredwr bod presenoldeb sylwedydd yn y dosbarth yn gallu effeithio ar ymddygiad y plant, ond 10 munud i mewn i'r wers, daeth y plant i arfer â phresenoldeb yr arsylwyr ac roeddent wedi dechrau ymddwyn yn arferol.

Yn ystod yr arsylwi defnyddion ni raddfa Luevan (atodiad 4) i gofnodi lefel cyfranogiad y plant yn ystod y wers Dechreuwyd cofnodi lefelau yn y tabl ar gyfer pob plentyn â ffocws bob 15 munud yn unig, ond sylweddolwyd yn gyflym nad oedd hyn yn ddull digon da o arsylwi addaswyd ein hamseru i un plentyn bob 5 munud. Galluoga hyn i mi i ganolbwyntio ar un plentyn ar y tro. Yn ystod yr astudiaeth o'r wers, defnyddiwyd nodiadau ysgrifenedig hefyd er mwyn cadw golwg ar yr hyn oedd yn digwydd o fewn y wers. Canfuom fod rhai anfanteision i'r dechneg hon, gan gynnwys gorfod dewis beth i'w nodi a beth i beidio â'i nodi, a hefyd y posibilrwydd o golli rhywbeth yn ystod y wers. Cytuna Wragg a Wilson (2013) yn cytuno â'r anfanteision hyn. Yn y dyfodol, byddwn yn gwella ein hastudiaeth gwersi drwy recordio’r wers. Yna, gallwn edrych yn ôl dros y wers dair gwaith, gan ganolbwyntio ar y tri phlentyn ffocws gwahanol yn unigol. Y mae Monet (2012) yn cytuno gyda recordio gwersi er mwyn cael gwell canlyniadau, cyn belled â bod yr ymchwilydd yn derbyn caniatâd yr ysgol a'r rhieni.
Y strategaeth ymchwil arall a ddefnyddiwyd gennym oedd cyfweliad lled-strwythuredig. Roedd hon yn ffordd effeithiol iawn o gasglu data ar gyfer ein hymchwil gan mai'r plant oedd yn arwain y gwaith ac mae'n ddull da o wneud ymchwil ansoddol. Y mae Johnson (2008) a Schwalbach (2003) yn cytuno mai cyfweliad lled-strwythuredig yw'r ffordd orau i gasglu data ansoddol. Tapiwyd y cyfwelliadau oherwydd byddai wedi bod yn anodd gwneud nodiadau o'r hyn yr oedd y plant yn ei ddweud a pharhau i'w gofyn. Penderfynon ni ar tapio'r cyfweliad gan ei fod yn cynnig cyfle i ni wrando arno eto a gwneud nodiadau pellach, yn hytrach na cheisio cofio atebion o'n cof. Y mae Wragg a Wilson (2013) yn cytuno â'r dechneg hon, ond yn dweud er bod tapio cyfweliad yn ffordd dda o ailedrych ar y data, nad ydych yn gallu darllen iaith corff y plant, a gallai hynny roi'r hyn roedden nhw'n ei ddweud mewn cyd-destun gwahanol. Pe bawn yn cynnal cyfweliad lled-strwythuredig arall, felly, byddwn yn ystyried ffilmio'r holl broses.

Wrth gloi’r traethawd ymchwil hwn, gallwn fel grŵp ddweud nad oedden ni wedi dod o hyd i unrhyw anfanteision ddefnyddio canmoliaeth lafar yn yr ystafell ddosbarth. Pan gaiff plant eu canmol mae'n gosod esiampl dda i weddill y dosbarth sy'n dymuno cael yr un clod neu ganmoliaeth. Y mae hyn yn golygu eu bod yn gweithio'n galetach er mwyn cael yr un adborth (Canter a Canter 1992).
Y mae'n bwysig iawn bod pob plentyn yn cael canmoliaeth am ei ymdrechion yn yr ystafell ddosbarth, ond mae'n bwysicach fyth eu bod yn cael gwybod pam eu bod nhw wedi gwneud yn dda, gan mai dyna sut mae’r dysgu'n datblygu.

Drwy gymryd rhan yn yr ymchwil hwn, teimlaf fy mod yn fwy gwybodus fel darpar-athrawes, ym maes canmoliaeth lafar a sut y gellir ei ddefnyddio'n effeithiol. Petawn i'n gwneud yr ymchwil hwn eto. Byddwn i'n ymarfer fy ngwers arsylwi gyda dosbarth arall er mwyn bod yn siŵr ei fod yn addas i'w arsylwi. Byddwn, hefyd, yn treialu cwestiynau'r ymchwil ar grŵp o blant amgen i er mwyn gweld pa fath o atebion y buaswn i’n eu derbyn. Drwy wneud hyn, gallwn newid y cwestiynau i fod yn fwy neu’n llai penodol. Agwedd arall y byddwn ni wedi addasu yw cymryd fideo o'r wers a'r cyfweliad lled-strwythuredig yn hytrach na recordiad llais yn unig. Drwy wneud hyn, gallwn fod wedi edrych eto ar y gwersi a'r cyfweliad dro ar ôl tro, sy'n golygu na fyddwn i'n colli dim yn ystod yr ymchwil. I gloi, rwy'n teimlo bod angen gwneud mwy o waith ymchwil yn y maes hwn gan fod yna lawer o farnau gwahanol ar y pwnc. Cefnogir hyn gan Floress ad Reinke (2015), sy'n cytuno â'r datganiad hwn.

